OpenLLM-France/wikimedia huggingface dataset:
# Hudson (Carolina del Nord)

Hudson és una població dels Estats Units a l'estat de Carolina del Nord. Segons el cens del 2000 tenia 3.078 habitants.

## Demografia

Segons el cens del 2000, Hudson tenia 3.078 habitants, 1.324 habitatges i 933 famílies. La densitat de població era de 323,8 habitants per km².
Dels 1.324 habitatges en un 26,4% hi vivien nens de menys de 18 anys, en un 56,3% hi vivien parelles casades, en un 10,3% dones solteres, i en un 29,5% no eren unitats familiars. En el 25,5% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,77.
Per edats la població es repartia de la següent manera: un 20% tenia menys de 18 anys, un 8,7% entre 18 i 24, un 29,3% entre 25 i 44, un 25,5% de 45 a 60 i un 16,5% 65 anys o més.
L'edat mediana era de 40 anys. Per cada 100 dones de 18 o més anys hi havia 87,5 homes.
La renda mediana per habitatge era de 35.562 $ i la renda mediana per família de 42.000 $. Els homes tenien una renda mediana de 29.949 $ mentre que les dones 22.727 $. La renda per capita de la població era de 20.519 $. Entorn del 3,7% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hudson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Hudson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Codi ATC D08

El codi ATC D08, descrit com Antisèptics i desinfectants, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup D08 és part del grup anatòmic D Medicaments dermatològics.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QD08...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## D08A Antisèptics i desinfectants

    D08A A Derivats de l'acridina
    D08A B Agents amb alumini
    D08A C Biguanides i amidines
    D08A D Productes amb àcid bòric
    D08A I Fenol i derivats
    D08A F Derivats del nitrofurà
    D08A G Productes amb iode
    D08A H Derivats de la quinolina
    D08A J Composts d'amoni quaternari
    D08A K Productes mercurials
    D08A L Composts de plata
    D08A X Altres antisèptics i desinfectants

## Referències

* ↑ «ATC/DDD Index 2016: code D08». WHO Collaborating Centre for Drug Statistics Methodology.
* ↑ «ATCvet Index 2016: code QD08». WHO Collaborating Centre for Drug Statistics Methodology.
# Periant

El periant o perigoni (del grec peri = al voltant, i goni = estructures de reproducció) és una adaptació funcional de les plantes que actua com a reclam i recepció d'animals transportadors de pol·len. També té, inicialment, una missió de protecció dels primordis seminals. Està constituït per les peces estèrils situades a la perifèria de la flor. Quan està ben desenvolupat consta de dos tipus de peces: de fora a dins, els sèpals, que constitueixen el calze, i els pètals, que constitueixen la corol·la. Els sèpals solen ésser verds i d'aspecte foliaci i els pètals, de colors diversos. Si els sèpals estan lliures entre ells, el calze s'anomena dialisèpal; si estan soldats, gamosèpal o sinsèpal. Si els pètals estan lliures entre ells, la corol·la s'anomena dialipètala; si estan soldats, gamopètala o simpètala. Quan les peces del periant no estan diferenciades en pètals i sèpals s'anomenen tèpals. El periant indiferenciat rep sovint el nom de perigoni.
Segons el nombre de verticils que constitueixen el periant, les flors reben noms diferents:
* Diclamídia: si la flor té dos o més verticils diferents i pot ser de dos tipus:
** Heteroclamídia: si els dos verticils tenen peces diferenciables morfològicament: el calze, format pels sèpals, i la corol·la, formada pels pètals.
** Homoclamídia: si els dos verticils que formen el periant tenen peces no diferenciables morfològicament, aquestes peces s'anomenen tèpals, i en aquest cas el periant acostuma a rebre el nom de perigoni. Exemple: Magnòlia.
* Monoclamídia (o haploclamídia): si la flor té un sol verticil. Exemple: ortiga
* Aclamídia (o nua): si la flor no té periant. Exemple: Faig.
El terme "clamídia" prové del latí chlamys, i aquest, a la vegada, del grec χλαμΰς i significa "vestidura".
* Aclamídia
* Monoclamídia
* Homoclamídia
* Heteroclamídia
Un aspecte particular és la manera com estan disposades les peces del periant (prefloració) unes respecte de les altres, cosa que s'observa sobretot en la flor encara no oberta (poncella). Els diversos tipus de prefloració reben noms particulars (helicoidal, imbricada, quincuncial, etc.).
El terme perigoni pot considerar-se sinònim de periant, bé que tendeix a utilitzar-se per aquells periants formats per peces totes semblants, o sigui tèpals.
# Salvadora Catà Verdura

Salvadora Catà Verdura (Canet de Mar, 1902 - Girona, 25 d'abril de 1939) fou la primera dona republicana condemnada a mort pel franquisme i afusellada a Girona.
Natural de Canet de Mar i veïna de Girona, era vídua, tenia dos fills de 7 i 12 anys i convivia amb un nou company, fet que era molt mal vist per la societat de l'època. Dona d'ideari pròxim al Partit Obrer d'Unificació Marxista, es guanyava la vida com a bugadera. Durant la Guerra Civil Espanyola, rentava entre d' altres, la roba dels soldats republicans de la caserna situada al costat de casa seva.
El 21 de febrer de 1939, el mateix dia que Franco desfilava victoriós pels carrers de Barcelona, Salvadora fou denunciada a la Guardia Civil per una veïna, acusant-la sense cap prova, d'haver denunciat el seu fill requetè i seminarista, que s' havia unit a les tropes nacionals, i que fou capturat i assassinat durant els primers dies de la Guerra Civil.
Traslladada a la presó, ubicada en aquelles dates al Seminari Conciliar de Girona, el 23 de març de 1939 fou sotmesa a un consell de guerra sumaríssim, juntament amb 11 persones més. No van poder demostrar la seva responsabilitat en la mort del seminarista, però fou considerada una dona perillosa, de mala reputació, descreguda, roja i separatista. El Jutge va dictar per a ella la Pena de mort. Tenia 37 anys i fou afusellada el 25 d'abril de 1939 a la tàpia del cementiri de Girona, deixant orfes els seus fills Enric i Miquel, que van ser enviats a un hospici.

## Reconeixements

El novembre del 2010 L'Ajuntament de Girona amb el suport de la Generalitat va dignificar la fossa del Cementiri Vell amb una placa recordatori a les víctimes de la repressió. El dia 9 de maig de 2015 es va inaugurar a Girona L'Ateneu Popular Salvadora Catà Verdura, i es va fer la proposta de dedicar-li un carrer o espai públic, en compliment de la llei de la memòria històrica i la paritat de gènere.

## Referències

* ↑ Piulachs, Mayte «Republicanes i vídues». El Punt Avui.
* ↑ Bella, Emili «Suposicions letals». El Punt Avui.
* ↑ Lorenzo, Aïda i Esther. Dones Republicanes- Capítol: Salvadora Catà Verdura,. Girona: CCG edicions, 10-2006, p. 15-19. ISBN 84-0644489-9.
* ↑ «Museu d'Història de Girona | Girona | Novetats». Arxivat de l'original el 2018-07-09. [Consulta: 9 juliol 2018].
* ↑ «Inauguració de L'Ateneu Salvadora Catà Verdura». Diari de Girona, 09-05-2015.
* ↑ «El nou reglament de la Comissió del Nomenclàtor obre a la ciutadania de Girona el procediment de l'assignació de noms de carrers - Ajuntament de Girona». Arxivat de l'original el 2018-07-09. [Consulta: 8 juliol 2018].
# Va usted en punto con el banco

Va usted en punto con el banco és un curtmetratge humorístic dirigit per Manuel Marín, protagonitzat pel comediant espanyol Ramper (Ramón Álvarez Escudero) en la que fa un dels seus monòlegs, i produït per Feliciano Manuel Vitores. Pertany a una sèrie de tres curtmetratges juntament amb Cuando fui león (1928) i En confesionario (1928). Es tracta d'una de les primeres produccions sonores del cinema espanyol.

## Repartiment

* Ramón Álvarez Escudero (Ramper)

## Referències

* ↑ IMDb: Va usted en punto con el banco
* ↑ Cervantes virtual: La traumática transición del cine español del mudo al sonoro

## Enllaços externs

* Ramper, la risa y el dolor
# Centre d'Esports i Conferències SYMA

El Centre d'Esports i Conferències SYMA (en hongarès SYMA Sport- és Rendezvényközpont, també conegut com a BOK Sportcsarnok) és una instal·lació esportiva de Budapest, Hongria, que es va inaugurar l'1 de setembre de 2006. El SYMA té 3 sales: el pavelló 'A' té 8000 m², el pavelló 'B' té 5200 m², el pavelló 'C' té 2800 m². S'utilitza per a esdeveniments esportius, concerts, conferències i exposicions.
La sala 'A' té una capacitat màxima d'unes 5.500 persones per a esdeveniments esportius, però els concerts poden acollir més persones, fins a 10.000.
Va ser la seu de l'Olimpíada d'escacs de 2024.

## Referències

* ↑ Budapest Special Event Venues, Cvent Supplier Network, 2019, <https://www.cvent.com/venues/budapest/special-event-venue/syma-sport-and-event-centre/venue-9ad735b6-f871-4bc4-964c-03a17bf4948e>. Consulta: 9 agost 2020
* ↑ Női kosár Eb: Szerbia először ült fel a kontinens trónjára, nso.hu, 2015, <https://www.nemzetisport.hu/kosarlabda/noi-kosar-eb-szerbia-eloszor-ult-fel-a-kontinens-tronjara-2422643>. Consulta: 3 novembre 2021
# Nicolau IV de Constantinoble

Nicolau IV, anomenat Muzalon, el nom de la seva família, (en grec medieval Νικόλαος Μουζάλων) va ser patriarca de Constantinoble de l'any 1147 al 1151. Va succeir al patriarca Cosme II de Constantinoble.
L'emperador Aleix I Comnè el va nomenar bisbe de Xipre, però l'any 1110 va renunciar al càrrec i es va traslladar a un monestir a Constantinoble. L'any 1147 va ser elegit patriarca, i això va portar discussions, ja que havia dimitit de patriarca de la seva antiga seu. Finalment Nicolau va dimitir del càrrec l'any 1151 i va morir el 1152.
Va escriure diverses obres teològiques, entre elles un tractat que refuta el Filioque dirigit a Aleix I i una defensa de la seva primera abdicació.

## Referències

* ↑ Kazhdan, A. The Oxford dictionary of Byzantium.,vol. 2. Oxford: Oxford University Press, 1991, p. 1467-1468. ISBN 9780195046526.
# Hypopachus

Hypopachus és un gènere de granotes de la família Microhylidae que es troba des de Texas i Sonora fins a Costa Rica.

## Taxonomia

* Hypopachus barberi (Schmidt, 1939).
* Hypopachus variolosus (Cope, 1866).

## Referències

* IUCN (anglès)
# Pine Prairie

Pine Prairie és una població dels Estats Units a l'estat de Louisiana. Segons el cens del 2000 tenia 1.087 habitants.

## Demografia

Segons el cens del 2000, Pine Prairie tenia 1.087 habitants, 327 habitatges, i 242 famílies. La densitat de població era de 313,2 habitants/km².
Dels 327 habitatges en un 45% hi vivien nens de menys de 18 anys, en un 51,7% hi vivien parelles casades, en un 19% dones solteres, i en un 25,7% no eren unitats familiars. En el 25,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,6% tenia menys de 18 anys, un 9,8% entre 18 i 24, un 28,4% entre 25 i 44, un 15,4% de 45 a 60 i un 18,9% 65 anys o més.
L'edat mediana era de 35 anys. Per cada 100 dones de 18 o més anys hi havia 105,5 homes.
La renda mediana per habitatge era de 21.167 $ i la renda mediana per família de 27.292 $. Els homes tenien una renda mediana de 32.375 $ mentre que les dones 17.321 $. La renda per capita de la població era de 9.735 $. Entorn del 24,2% de les famílies i el 29,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Prairie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pine Prairie». American Fact Finder. Oficina del Cens dels Estats Units, 12-01-2010.
# Neu-Moresnet

* Per a altres significats, vegeu «Moresnet (desambiguació)».
Neu-Moresnet també conegut com a Moresnet prussià és un antic municipi de Bèlgica regat pel Tüljebach i pel Geul. L'1 de gener de 1977 va fusionar amb Kelmis.

## Història

El municipi és una part d'un feu Moresnet del ducat de Limburg, que pertanyia al jutjat de Walhorn. Al nord, el Tüljebach formava durant segles la frontera amb la ciutat imperial d'Aquisgrà.
El 1815, Prússia i el Regne Unit dels Països Baixos van dividir Moresnet en tres parts: Alt Moresnet que va escaure als Regne Unit dels Països Baixos, Moresnet Neutral i Preußisch Moresnet. Al Tractat de Versalles de 1919, el territori va escaure a Bèlgica. Com els prussians van deixar uns records dolents, el poble canvià de nom i va esdevenir Neu-Moresnet. De 1940 a 1945, Alemanya va ocupar el territori que el 1945 va tornar a Bèlgica.
* Caserna dels bombers
* Cases noves a l'urbantizació Molí d'en Joan
* El Tüljebach a la frontera amb Aquisgrà
* El Tüljebach prop del carrer d'Altenberg

## Llocs d'interès

* El llac Casinoweiher, un pantà al Tüljebach
* Cases antigues al centre del poble
* El castell Eyneburg
* La capella de Roc
* El museu de la vall del Geul o Göhltalmuseum
* Museu de la vall del Geul
* Els serveis d'aigua, amb fanal de Kelmis,de la Comunitat Germanòfona i de Bèlgica

## Fill predilecte

* El cantant Hein Simons o Heintje

## Referències

             A Wikimedia Commons hi ha contingut multimèdia relatiu a: Neu-Moresnet
# Petroica de carpó blanc

La petroica de carpó blanc (Peneothello bimaculata) és un ocell de la família dels petròicids (Petroicidae).

## Hàbitat i distribució

Viu entre la malesa del bosc de Nova Guinea i les illes Yapen.

## Referències

* ↑ «Petroica de carpó blanc». Cercaterm. TERMCAT, Centre de Terminologia. Rev. 10/10/2023(català)
# Round Lake Park

Round Lake Park és una vila dels Estats Units a l'estat d'Illinois. Segons el cens del 2000 tenia 6.038 habitants.

## Demografia

Segons el cens del 2000, Round Lake Park tenia 6.038 habitants, 2.131 habitatges, i 1.562 famílies. La densitat de població era de 779,7 habitants/km².
Dels 2.131 habitatges en un 32,8% hi vivien nens de menys de 18 anys, en un 57,4% hi vivien parelles casades, en un 10,6% dones solteres, i en un 26,7% no eren unitats familiars. En el 22,1% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,29.
Per edats la població es repartia de la següent manera: un 27,8% tenia menys de 18 anys, un 9% entre 18 i 24, un 29,2% entre 25 i 44, un 16,9% de 45 a 60 i un 17% 65 anys o més.
L'edat mediana era de 34 anys. Per cada 100 dones de 18 o més anys hi havia 95,2 homes.
La renda mediana per habitatge era de 44.896 $ i la renda mediana per família de 48.369 $. Els homes tenien una renda mediana de 39.299 $ mentre que les dones 25.743 $. La renda per capita de la població era de 18.279 $. Aproximadament el 8% de les famílies i el 10% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Round Lake Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 5 agost 2010].
* ↑ «Geographic Comparison Table- Round Lake Park». American Fact Finder. Oficina del Cens dels Estats Units, 12-01-2010.
# Batalla de Sant Quintí

«Batalla de Sant Quintí o Batalla de Saint-Quentin» té aquests significats:
* Batalla de Saint-Quentin (859), del 15 de gener, en què Humfrid va guanyar a les tropes de Lluís II d'Alemanya
* Batalla de Sant Quintí (1557), en què els espanyols van guanyar els francesos a les Guerres d'Itàlia
* Batalla de Sant Quintí (1810), enfrontament de la guerra del francès, entre l'exèrcit espanyol i el francès a la rodalia de Cardona
* Batalla de Sant Quintí (1871) de la guerra francoprussiana
* Batalla de Sant Quintí (1914), entre els exèrcits francesos i alemanys a la Primera Guerra Mundial
* Batalla de Sant Quintí (1918), primera fase de l'ofensiva Michael germànica, el 1918 (Primera Guerra Mundial)
* Batalla del mont Saint-Quentin, ofensiva al Mont Saint-Quentin per l'exèrcit australià a l'agost de 1918
* Batalla del canal de Saint-Quentin, ofensiva de la IV Armada britànica, sobre la Línia Hindenburg, al setembre de 1918
# Centre Internacional d'Informació sobre Terminologia

El Centre Internacional d'Informació sobre Terminologia, conegut com a Infoterm (en anglés International Information Centre for Terminology) és una associació, amb seu a Viena, fundada l'any 1971 per la UNESCO, amb el suport de l'Intitut Austríac de Normalització, que té com a o objectiu donar suport i coordinar la cooperació internacional en l'àmbit de la terminologia.
INFOTERM promou i recolza la cooperació dels centres i xarxes de terminologia existents i l'establiment de nous amb l'objectiu general de millorar la comunicació de dominis, la transferència de coneixement i la provisió de continguts amb l'objectiu de facilitar la participació de tots en la societat global del coneixement multilingüe.
Des de la seva creació fins a la seva mort el 1977 el director de l'organització va ser el lingüista Eugen Wüster (Wieselburg 1898-1977), reconegut al món de la terminologia per ser el creador de la Teoria General de la Terminologia o TGT.

## Referències

* ↑ «International Information Centre for Terminology (INFOTERM)». Gran Enciclopèdia Catalana. Barcelona: Grup Enciclopèdia Catalana [Consulta: 1r novembre 2022].
* ↑ Auksoriūtė, Albina «INFOTERM - Information Disseminating Centre for Terminology». Coactivity: Philology, Educology. Universitat Tècnica de Vilnius Gediminas [Lituània], Vol. 22, Núm. 2, 2014, pàgs. 112-120. Arxivat de l'original el 1 de novembre 2022. DOI: 10.3846/cpe.2014.250. ISSN: 2351-714X [Consulta: 1r novembre 2022].
* ↑ «Breu retrat d’Eugen Wüster». Terminàlia, Núm. 8, 2013, pàgs. 53-55 [Consulta: 1r novembre 2022].

## Enllaços externs

* Centre Internacional d'Informació sobre Terminologia (Infoterm)
# Naruto Shippuden: Vincles

Naruto Shippuden: Vincles (劇場版 NARUTO(ナルト) 疾風伝 絆, Gekijōban Naruto Shippūden: Kizuna) és una pel·lícula d'anime de 2008 basada en la sèrie de manga i anime de Masashi Kishimoto. Estrenada el 2 d'agost de 2008, es va anunciar a Shūkan Shōnen Jump juntament amb la data de llançament del DVD de la primera pel·lícula de Shippuden.
El tràiler de la segona pel·lícula es va emetre amb els episodis 40 i 41, i de nou amb els episodis 66 i 67. En els episodis 70 i 73, la seqüència inicial es va substituir per imatges de la pel·lícula. El tema principal de la pel·lícula "No Rain No Rainbow" és interpretat per Home Made Kazoku. La pel·lícula està ambientada després de l'episodi 69.
Es va estrenar a la plataforma AnimeBox el 7 de juliol de 2023 amb doblatge i subtítols en català.

## Argument

Un grup de misteriosos ninges voladors arriben de més enllà de l’oceà per a llançar un atac sorpresa a la Vila de la Fulla, deixant al seu pas una reguera de destrucció. Es descobreix que són ninges provinents del País del Cel, una nació que es creia que havia estat destruïda per la Vila de Fulla fa molts anys. Per a salvar la seva vila, en Naruto i els seus amics han d'aturar aquesta nova amenaça. Durant la missió, en Naruto es creuarà amb en Sasuke, el seu amic que va decidir prendre un altre camí i separar-se de la Vila de la Fulla.

## Referències

* ↑ «Newest Naruto Movie Named, Dated: Kizuna on August 2».
* ↑ «Viz Media Industry Panel».
* ↑ «https://twitter.com/AnimeBoxOficial/status/1677292259610435585». [Consulta: 17 juliol 2023].
* ↑ «AnimeBox estrena todas las películas de 'Naruto' por tiempo limitado» (en castellà). Estantería Otaku, 10-07-2023. Arxivat de l'original el 17 juliol 2023. [Consulta: 17 juliol 2023].
* ↑ «Naruto Shippuden: Vincles». Desdelsofà.cat. [Consulta: 9 juliol 2023].
# Hyphessobrycon metae

Hyphessobrycon metae és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4 cm de llargària total.

## Hàbitat

Viu a àrees de clima tropical entre 22 °C - 26 °C de temperatura.

## Distribució geogràfica

Es troba a Sud-amèrica: conca del riu Orinoco (10°N - 2°N).

## Referències

* 1 2 FishBase (anglès)
* ↑ Baensch, H.A. i R. Riehl 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Comtat de Kalmar

El Comtat de Kalmar, o Kalmar län és un comtat o län al sud de Suècia. Fa frontera amb els comtats de Kronoberg, Jönköping, Blekinge i Östergötland. A l'est, a la costa del Mar Bàltic hi ha l'illa de Gotland.
Els comtats són unitats administratives. Geogràficament el comtat de Kalmar cobreix la part orienta de la província de Småland i l'illa sencera d'Öland.

## Municipis

Al continent:
* Emmaboda
* Hultsfred
* Högsby
* Kalmar
* Mönsterås
* Nybro
* Oskarshamn
* Torsås
* Vimmerby
* Västervik
A l'illa d'Öland:
* Borgholm
* Mörbylånga

## Enllaços externs

* Oficina Administrativa del Comtat de Kalmar
* COnsell del Comtat de Kalmar
* Associaciço Regional d'Autoritats Locals a Kalmar Arxivat 2003-04-01 a Wayback Machine.
* Universitat de Kalmar Arxivat 2006-01-02 a Wayback Machine.
* Hotels a Kalmar Arxivat 2005-12-01 a Wayback Machine.
# Petroica de barbeta negra

La petroica de barbeta negra (Poecilodryas brachyura) és un ocell de la família dels petròicids (Petroicidae).

## Hàbitat i distribució

Viu entre la malesa del bosc al nord-oest i nord de Nova Guinea i les illes Yapen.

## Referències

* ↑ «Petroica de barbeta negra». Cercaterm. TERMCAT, Centre de Terminologia. Rev. 10/10/2023(català)